पेटा इंडिया से जुड़ीं सनी लियोनी, इस नई मुहिम की करेंगी शुरूआत

बॉलीवुड की खूबसूरत एक्ट्रेस सनी लियोनी को लोग खूब पसंद करते हैं और वह एक बेहतरीन अदाकारा हैं और वह आइटम सांग्स कर सुर्ख़ियों में रहीं हैं। सनी सोशल मीडिया पर काफी एक्टिव रहती हैं और अपने फैंस के लिए कुछ नया करती हैं। वहीं अब हाल ही में सनी लियोनी सुर्खियों में हैं। दरअसल हाल ही में सनी लियोनी ने पशु अधिकार संगठन पेटा से हाथ मिलाया है और अब सनी लियोनी जानवरों के चमड़े के इस्तेमाल के खिलाफ एक नई मुहिम शुरू करने वाली हैं।

सनी लियोनी अब वेगन फैशन का प्रचार करेंगी, जो पशु क्रूरता से मुक्त होगा। हाल ही में उन्होंने इस बारे में कहा, पेटा इंडिया के साथ जुड़ना बेहद शानदार है। बिल्लियों व कुत्तों को अपनाने और उनकी नसबंदी से लेकर शाकाहार बनने की महत्ता के बारे में बात करने जैसे कई मुहिमों पर काम करने का अनुभव बहुत अच्छा है। इसी के साथ सनी लियोनी ने आगे कहा, ‘मुझे अगली मुहिम के जल्द ही शुरू होने का इंतजार है, जिसके लिए फिलहाल मैं यही कहूंगी कि इससे जानवरों को बचाने में मदद मिलेगी।

बता दें कि हाल ही में सनी लियोनी ने सोशल मीडिया पर पेटा के साथ जुड़ना का एलान किया था। वहीं पेटा इंडिया के सेलेब्रिटी और पब्लिक रिलेशंस के निदेशक सचिन बांगर ने सनी लियोनी के बारे में कहा, जानवरों की जिंदगी को बचाने के लिए सनी, पेटा इंडिया के साथ नियमित रूप से जुड़ी रही हैं और वह हम सबके लिए एक उदाहरण हैं। उन्होंने शेल्टर से अपने कुत्ते को गोद लिया है और उनकी थाली में आपको मांसाहार देखने को नहीं मिलेगा।